En handicapbus udbrændte fuldstændigt på Hirtshalsmotovejen i morges. Passagerne og chaufføren slap uden skader.

Thomas Vestergaard var på vej på arbejde, da han ser en handicapbus begynde at brænde kun 200 meter foran ham. - Det starter som en lille stikflamme ud af venstre side. Men på under 30 sekunder var bussen i flammer. Så jeg nåede kun lige at tage mit kamera frem, så jeg kunne filme det, siger Thomas Vestergaard. Nordjyllands Politi bekræfter, at handicapbussen brød i brand midt på E39 mod Aalborg og måtte trække ind til siden for ikke at forsage alt for store problemer. Bussen fik dog blokeret lidt af vejen og skabte derfor en smule kø og langsommelig trafik. Ingen af dem, der sad i bussen, led nogen skade.